Թորոս Փիլիսոփա

Թորոս Փիլիսոփա, 13-րդ դարի վերջի գրիչ և մանրանկարիչ։

Կենսագրություն 
Գործել է Կիլիկիայի Դրազարկի վանքում։ 1290 թվականին գրել և ծաղկել է 2 Ավետարան (Մատենադարան, ձեռագիր № 5736, Սանկտ Պետերբուրգ, Էրմիտաժ, ձեռագիր № 3/835)։ Ընդօրինակել է 1295 թվականի Ավետարանի Մատթեոսի, Մարկոսի և Ղուկասի բնագրերը, ծաղկել խորաններն ու անվանաթերթերը (Մատենադարան, ձեռագիր № 6290)։ Նրա ընդօրինակած և ծաղկած մեկ այլ Ավետարան 19-րդ դարում պահվել է Արցախում (այժմ տեղն անհայտ է)։ 

Թորոս Փիլիսոփայի արվեստում նկատելի է Հռոմլայի և Կիլիկիայի մանրանկարչության դպրոցների ավանդույթների ազդեցությունը։